pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“ศุภมาส” สั่งตรวจสอบการสอบคัดเลือกเข้าศึกษาต่อในหลักสูตรแพทยศาสตรบัณฑิต หลักสูตรทันตแพทยศาสตร์บัณฑิต หลักสูตรสัตวแพทยศาสตรบัณฑิต และหลักสูตรเภสัชศาสตรบัณฑิต ในระบบรับตรงของ กสพท
วันอังคารที่ 19 ธันวาคม 2566
“ศุภมาส” สั่งตรวจสอบการสอบคัดเลือกเข้าศึกษาต่อในหลักสูตรแพทยศาสตรบัณฑิต หลักสูตรทันตแพทยศาสตร์บัณฑิต หลักสูตรสัตวแพทยศาสตรบัณฑิต และหลักสูตรเภสัชศาสตรบัณฑิต ในระบบรับตรงของ กสพท
“ศุภมาส” สั่งตรวจสอบการสอบคัดเลือกเข้าศึกษาต่อในหลักสูตรแพทยศาสตรบัณฑิต หลักสูตรทันตแพทยศาสตร์บัณฑิต หลักสูตรสัตวแพทยศาสตรบัณฑิต และหลักสูตรเภสัชศาสตรบัณฑิต ในระบบรับตรงของ กสพท หลังมีการร้องเรียน
เมื่อวันที่ 18 ธ.ค. น.ส.สุชาดา แทนทรัพย์ เลขานุการ รมว.การอุดมศึกษา วิทยาศาสตร์ วิจัยและนวัตกรรม(อว.) เปิดเผยว่า กรณีที่มีผู้ปกครองร้องเรียนเรื่องข้อสอบที่ใช้การสอบคัดเลือกบุคคลเข้าศึกษาต่อในหลักสูตรแพทยศาสตรบัณฑิต หลักสูตรทันตแพทยศาสตรบัณฑิต หลักสูตรสัตวแพทยศาสตรบัณฑิต และหลักสูตรเภสัชศาสตรบัณฑิต ในระบบรับตรงของกลุ่มสถาบันแพทยศาสตร์แห่งประเทศไทย (กสพท) หรือ TPAT1 เพื่อนํามาเข้าร่วมการคัดเลือกในระบบ TCAS ในรอบที่ 3 แอดมิชชั่น ว่าขณะนี้ น.ส.ศุภมาส อิศรภักดี รมว.อว.ได้สั่งการให้ที่ประชุมอธิการบดีแห่งประเทศไทยประสาน กสพท เร่งตรวจสอบข้อเท็จจริงแล้วพร้อมให้มีการประชุมเพื่อหาข้อเท็จจริงในเรื่องดังกล่าว ซึ่งข้อสอบ The BioMediacal Admissions Test (BMAT) เป็นข้อสอบเฉพาะทางสําหรับผู้ที่ต้องการเข้าศึกษาต่อในสาขาการแพทย์ สัตวแพทย์ และทันตแพทย์ ที่เป็นข้อสอบภาษาอังกฤษทั้งหมด จัดทําโดย Cambridge Assessment Admissions Testing มาแปลเป็นภาษาไทย โดยไม่มีการเปลี่ยนโจทย์หรือชอยส์ ทําให้เกิดความไม่เป็นธรรมในการสอบ ก่อให้เกิดการได้เปรียบเสียเปรียบในการสอบดังกล่าว และหากพบว่าเป็นความผิดพลาดจากการออกข้อสอบจริง ให้หามาตรการเยียวยา เพื่อให้เกิดความเป็นธรรมกับผู้เข้าสอบ
รัฐบาลไทย-ข่าวทำเนียบรัฐบาล-“วราวุธ” รมว.พม. เผยเด็กชาย 8 ขวบ อ้างเป็นร่างองค์เพชรภัทรนาคานาคราช ได้รับการดูแล - มีพัฒนาการตามปกติ ไร้สัญญาณเครียด – กดดัน หลังส่งทีมสหวิชาชีพพบครอบครัว
วันอังคารที่ 19 ธันวาคม 2566
“วราวุธ” รมว.พม. เผยเด็กชาย 8 ขวบ อ้างเป็นร่างองค์เพชรภัทรนาคานาคราช ได้รับการดูแล - มีพัฒนาการตามปกติ ไร้สัญญาณเครียด – กดดัน หลังส่งทีมสหวิชาชีพพบครอบครัว
“วราวุธ” รมว.พม. เผยเด็กชาย 8 ขวบ อ้างเป็นร่างองค์เพชรภัทรนาคานาคราช ได้รับการดูแล - มีพัฒนาการตามปกติ ไร้สัญญาณเครียด – กดดัน หลังส่งทีมสหวิชาชีพพบครอบครัว พร้อมระบุ พม. ไม่มีหน้าที่ตัดสินการหาประโยชน์จากเด็ก
วันนี้(19 ธ.ค. 66) เวลา 09.40 น. ที่ทําเนียบรัฐบาล นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ให้สัมภาษณ์ก่อนประชุมคณะรัฐมนตรี (ครม.) กรณี เด็กชาย อายุ 8 ขวบ อ้างเป็นร่างองค์เพชรภัทรนาคานาคราช ว่า กระทรวง พม. โดยกรมกิจการเด็กและเยาวชน (ดย.) มีหน้าที่ดูแลเด็กให้มีสวัสดิภาพและได้รับการคุ้มครองตามสิทธิที่เด็กควรจะได้รับ โดยตนได้ให้ ดย. ส่งเจ้าหน้าที่ทีมสหวิชาชีพ นักจิตวิทยา ผู้เชี่ยวชาญด้านเด็ก เข้าไปพูดคุยกับครอบครัวเด็กและที่โรงเรียน รับทราบว่า เด็กเรียนใช้ได้ มีปฏิสัมพันธ์กับเพื่อนๆ ไม่ได้พูดถึงกิจกรรมที่ทําเวลาอยู่ที่บ้าน และจากการสอบถามพ่อแม่เด็กถึงกิจกรรมที่บ้าน การสอนและพัฒนาการ ได้รับการดูแลตามปกติ ส่วนที่สังคมตั้งข้อสังเกตว่ามีการหาผลประโยชน์จากเด็กหรือไม่นั้น ต้องรอให้เจ้าหน้าที่ได้ข้อสรุปที่ชัดเจนก่อน เราไม่สามารถไปตัดสินได้ว่า มีการละเมิดสิทธิ์หรือไม่ เพราะเด็กได้รับการดูแลตามสมควรตามสิทธิที่เด็กควรจะได้รับ มีผลการเรียนใช้ได้ ไม่มีสัญญาณความเครียด หรือแรงกดดันอะไร ในเวลาที่อยู่กับเพื่อนๆ ที่โรงเรียน และที่อยู่ที่บ้าน โดยสิ่งที่เด็กพูด เป็นการพูดออกมาเอง ไม่ได้มีการชี้นํา
นายวราวุธ กล่าวเพิ่มเติมว่า ส่วนกระทรวง พม. จะเข้าไปช่วยตรวจสอบอย่างไรว่ามีการหาประโยชน์กับเด็กหรือไม่ นั้น ขอชี้แจงว่า กระทรวง พม. ไม่สามารถเข้าไปตรวจสอบได้ว่าเป็นการหาประโยชน์ เพราะมีหน้าที่ในการดูแลความปลอดภัย และพัฒนาการของเด็ก รวมถึงสิทธิประโยชน์ของเด็ก ซึ่งจากการตรวจสอบของเจ้าหน้าที่ เป็นไปตามที่กล่าวข้างต้น และขอย้ําว่า เวลานี้ ตัวเด็กไม่ได้มีความรู้สึกเครียด หรือถูกกดดัน แต่เจ้าหน้าที่ศูนย์เร่งรัดจัดการสวัสดิภาพประชาชน หรือ ศรส. ต้องมีการติดตามสถานการณ์ ทั้งนี้ หากรู้สึกว่า มีแรงกดดัน สามารถแจ้งต่อเจ้าหน้าที่ได้ที่ สายด่วน พม. 1300 อย่างไรก็ตาม กระทรวง พม. ไม่ได้เป็นคนตัดสินว่า เป็นการหาประโยชน์กับผู้เยาว์หรือไม่ แต่รับผิดชอบเรื่องสวัสดิภาพ หากมีการกล่าวหาว่าหาประโยชน์กับเด็กหรือไม่ เป็นหน้าที่ของเจ้าหน้าที่ตํารวจ แต่ต้องสรุปมาก่อนที่กระทรวง พม. เราจะไปดําเนินการต่อไป
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พม.หนึ่งเดียว #พม #เด็ก #ผู้เยาว์ #ศรส
รัฐบาลไทย-ข่าวทำเนียบรัฐบาล-กระทรวงเกษตรฯ รณรงค์ให้เกษตรกรปรับเปลี่ยนพฤติกรรมและปลูกพืชให้เหมาะสมกับพื้นที่ ตั้งเป้าลดการเผาในพื้นที่เกษตรลงร้อยละ 50 และสร้างรายได้เพิ่มจากพืชมูลค่าสูง
วันอังคารที่ 19 ธันวาคม 2566
กระทรวงเกษตรฯ รณรงค์ให้เกษตรกรปรับเปลี่ยนพฤติกรรมและปลูกพืชให้เหมาะสมกับพื้นที่ ตั้งเป้าลดการเผาในพื้นที่เกษตรลงร้อยละ 50 และสร้างรายได้เพิ่มจากพืชมูลค่าสูง
กระทรวงเกษตรฯ รณรงค์ให้เกษตรกรปรับเปลี่ยนพฤติกรรมและปลูกพืชให้เหมาะสมกับพื้นที่ ตั้งเป้าลดการเผาในพื้นที่เกษตรลงร้อยละ 50 และสร้างรายได้เพิ่มจากพืชมูลค่าสูง
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังเข้าร่วมประชุมหารือมาตรการจัดการไฟในพื้นที่เกษตรกรรม ร่วมกับพลตํารวจเอก พัชรวาท วงษ์สุวรรณ รองนายกรัฐมนตรีและรัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายประยูร อินสกุล ปลัดกระทรวงเกษตรและสหกรณ์ และผู้บริหารหน่วยงานในสังกัดที่เกี่ยวข้อง ณ ห้องประชุมกระทรวงทรัพยากรธรรมชาติและสิ่งแวดล้อม โดยภายหลังการหารือดังกล่าว ได้กําหนดแนวทางและเร่งรัดการขับเคลื่อนตามมาตรการ “แก้ไขปัญหาฝุ่นพิษ PM2.5 ปี 2567” ให้เกิดผลเป็นรูปธรรมและมีประสิทธิภาพ ซึ่งตั้งเป้าหมายลดการเผาไหม้ในพื้นที่เกษตรกรรมลงร้อยละ 50 เมื่อเทียบกับปีที่ผ่านมา ครอบคลุมพื้นที่ 17 จังหวัดภาคเหนือ อาทิ จังหวัดแม่ฮ่องสอน จังหวัดตาก และจังหวัดเชียงใหม่ เป็นต้น และพื้นที่อื่น ๆ ลดลงร้อยละ 10
“สําหรับกระทรวงเกษตรและสหกรณ์ ได้กําหนดแนวทางยกระดับการป้องกันและแก้ไขปัญหาการเผาในพื้นที่เกษตรกรรมให้มีประสิทธิภาพสูงสุด โดยจะต้องเตรียมการวางแผนล่วงหน้า ระบุพื้นที่เป้าหมายให้ชัดเจน สร้างกลไกการทํางานร่วมกับทุกภาคส่วน โดยมีภาคเอกชนสนับสนุนการแก้ไขปัญหาเพื่อลดข้อจํากัดด้านงบประมาณ กําหนดกลไก การทํางานทั้งส่วนกลางและส่วนภูมิภาคให้มีความชัดเจน และสอดคล้องกับกลไกของคณะกรรมการระดับชาติ โดยมีกระทรวงทรัพยากรธรรมชาติและสิ่งแวดล้อมเป็นหน่วยงานหลัก ซึ่งได้จัดทํามาตรการแก้ไขปัญหาฝุ่นพิษ PM2.5 ปี 2567 เพื่อป้องกันและแก้ไขปัญหาไฟป่า หมอกควัน และปัญหาฝุ่นละอองในภาพรวมของประเทศ โดยเน้นการดําเนินงานเชิงรุกและเชิงรับ ภายใต้หลักการ 3R คือ 1) Re-Habit : ปรับเปลี่ยนพฤติกรรม โดยเกษตรกรทําการเพาะปลูกพืชชนิดเดิมแบบไม่เผาในทุกขั้นตอนการผลิต 2) Replace with high value crops : ปรับเปลี่ยนพืชบนพื้นที่สูง ให้เป็นการปลูกพืชที่ปลอดการเผาและลดการบุกรุกป่า จากการปลูกข้าวโพดเลี้ยงสัตว์เป็นพืชที่มีมูลค่าสูง อาทิ กาแฟ มะคาเดเมีย อะโวคาโด มะม่วง เป็นต้น เพื่อสร้างรายได้จากพืชที่มีมูลค่าสูงอย่างยั่งยืน และ 3) Replace with Alternate crops : ปรับเปลี่ยนพืชบนพื้นราบ จากพื้นที่ไม่เหมาะสมปลูกข้าวปรับไปปลูกข้าวโพดเลี้ยงสัตว์ เพื่อส่งเสริมให้ปรับเปลี่ยนการปลูกพืชให้หมาะสมและสอดคล้องกับศักยภาพของพื้นที่ ลดใช้น้ํา ปลูกพืชแบบปลอดการเผา บริหารจัดการผลผลิตตลอดจนการจําหน่าย” รัฐมนตรีเกษตรฯ กล่าว
ทั้งนี้ จะขับเคลื่อนผ่านกลไกคณะกรรมการป้องกันและแก้ไขปัญหาฝุ่นละอองขนาดเล็กไม่เกิน 2.5 ไมครอน ( PM2.5) ภาคการเกษตร โดยมีรัฐมนตรีว่าการกระทรวงเกษตรและสหกรณ์ เป็นประธาน มีอํานาจหน้าที่กําหนดนโยบายมาตรการ และแนวทางการขับเคลื่อนป้องกันและแก้ไขปัญหาฝุ่นละอองขนาดเล็กไม่เกิน 2.5 ไมครอน (PM2.5) ภาคการเกษตร รวมถึงพิจารณาระบบการบริหารจัดการป้องกันและแก้ไขปัญหาฝุ่นละอองขนาดเล็กไม่เกิน 2.5 ไมครอน (PM2.5) ภาคการเกษตรทั้งระบบได้อย่างยั่งยืนอีกด้วย
รัฐบาลไทย-ข่าวทำเนียบรัฐบาล-พบเห็น “คนคลุ้มคลั่ง-ผู้ป่วยจิตเวช” มีภาวะอันตราย แจ้งได้ที่สายด่วน 191 ตลอด 24 ชั่วโมง
วันอังคารที่ 19 ธันวาคม 2566
พบเห็น “คนคลุ้มคลั่ง-ผู้ป่วยจิตเวช” มีภาวะอันตราย แจ้งได้ที่สายด่วน 191 ตลอด 24 ชั่วโมง
.....
พบเห็น “คนคลุ้มคลั่ง-ผู้ป่วยจิตเวช” มีภาวะอันตราย แจ้งได้ที่สายด่วน 191 ตลอด 24 ชั่วโมง
.
กระทรวงสาธารณสุข สํานักงานตํารวจแห่งชาติ กรมสุขภาพจิต และสถาบันการแพทย์ฉุกเฉินแห่งชาติ ร่วมมือกันขับเคลื่อนแผนจัดการภาวะฉุกเฉินด้านสุขภาพจิตอย่างไร้รอยต่อ
.
เนื่องจาก ปัจจุบันพบปัญหาบุคคลคลุ้มคลั่งหรือผู้ป่วยจิตเวชที่ส่งผลกระทบต่อประชาชนและเจ้าหน้าที่ผู้ปฏิบัติงานทําให้ได้รับบาดเจ็บและเกิดความไม่ปลอดภัย
.
ความร่วมมือครั้งนี้ มีวัตถุประสงค์ 4 ประการ :
1. “สนับสนุนการระงับเหตุ” ซึ่งเกิดจากคนคลุ้มคลั่งหรือบุคคลที่มีภาวะผิดปกติทางจิตในชุมชน ให้เกิดการบูรณาการความร่วมมือของหน่วยงานภาครัฐ ซึ่งมีความจําเป็นจักต้องระงับเหตุซึ่งหน้า
2. สนับสนุนให้เกิด “กลไกการช่วยเหลือและความร่วมมือ” ในการลําเลียงหรือขนส่งผู้ป่วยจิตเวช ให้ได้รับบริการด้านการแพทย์ฉุกเฉินที่ดีมีคุณภาพอย่างทั่วถึงและเท่าเทียม
3. สนับสนุนให้เกิด “ระบบบริการจิตเวชฉุกเฉินอย่างไร้รอยต่อ” ให้ผู้ป่วยได้รับการตรวจวินิจฉัยตามกระบวนการขั้นตอนตามกฎหมาย เกิดความปลอดภัยทั้งผู้ป่วยจิตเวช ครอบครัว ชุมชนและผู้ปฏิบัติงาน
4. สนับสนุนการรักษาอาการบาดเจ็บ “ตามสิทธิขั้นพื้นฐาน” อย่างเหมาะสม
.
ทั้งนี้ พ.ร.บ.สุขภาพจิต พ.ศ.2551 ได้กําหนดว่า เมื่อพบบุคคลที่มีความผิดปกติทางจิตที่มีภาวะอันตราย หรือมีความจําเป็นต้องได้รับการบําบัดรักษา สามารถแจ้งต่อพนักงานเจ้าหน้าที่ พนักงานฝ่ายปกครอง หรือตํารวจ ผ่านสายด่วนตํารวจ 191 ได้ตลอด 24 ชั่วโมง
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองโฆษกรัฐบาล "รัดเกล้า" เชิญชวนลูกหนี้ธนาคารออมสิน ลงทะเบียนแก้หนี้เสีย เพื่อไม่ฟ้อง ไม่ยึดทรัพย์ ไม่ขายทอดตลาด และไม่ฟ้องล้มละลาย และให้มีเงินเหลือใช้จ่าย
วันอังคารที่ 19 ธันวาคม 2566
19/12/2566
รองโฆษกรัฐบาล "รัดเกล้า" เชิญชวนลูกหนี้ธนาคารออมสิน ลงทะเบียนแก้หนี้เสีย เพื่อไม่ฟ้อง ไม่ยึดทรัพย์ ไม่ขายทอดตลาด และไม่ฟ้องล้มละลาย และให้มีเงินเหลือใช้จ่าย
รองโฆษกรัฐบาล "รัดเกล้า" เชิญชวนลูกหนี้ธนาคารออมสิน ลงทะเบียนแก้หนี้เสีย เพื่อไม่ฟ้อง ไม่ยึดทรัพย์ ไม่ขายทอดตลาด และไม่ฟ้องล้มละลาย และให้มีเงินเหลือใช้จ่าย พร้อมขอประชาชนเชื่อมั่นในรัฐบาลในการแก้ปัญหานี้
วันที่ 19 ธันวาคม 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี กล่าวว่ารัฐบาล ให้ความสําคัญกับการแก้ไขหนี้สินให้กับประชาชน ทั้งหนี้นอกระบบ และหนี้ในระบบ เป็นวาระแห่งาติ โดย​ นายกฤษฎา จีนะวิจารณะ รัฐมนตรีช่วยว่าการกระทรวงการคลัง ได้จัดทํามาตรการแก้หนี้และดําเนินการอย่างต่อเนื่อง
และให้ธนาคารออมสินชะลอกระบวนการดําเนินคดีตามกฎหมายกับลูกหนี้สถานะ NPLs ด้วยมาตรการ "4 ไม่" คือ ไม่ฟ้อง ไม่ยึดทรัพย์ ไม่ขายทอดตลาด และไม่ฟ้องล้มละลาย แล้วแต่กรณีว่าสถานะคดีของลูกหนี้แต่ละรายอยู่ในขั้นตอนใด โดยในการปรับโครงสร้างหนี้ธนาคารจะคิดอัตราดอกเบี้ยพิเศษ
นอกจากนี้มาตรการ “แก้ไขหนี้ลูกหนี้ NPLs” ของสินเชื่อรายย่อยไม่มีหลักประกัน วงเงินกู้ไม่เกิน 1 ล้านบาท โดยจะยกเว้นดอกเบี้ยค้างชําระ ค่าธรรมเนียม และค่าใช้จ่ายอื่นให้ทั้งหมดในวันที่ลูกหนี้ทําสัญญาปรับโครงสร้างหนี้
ส่วนยอดหนี้ที่เหลือธนาคารจะปรับลดเงินงวดผ่อนชําระเพื่อช่วยเหลือลูกหนี้ โดยการลดอัตราดอกเบี้ยในปีแรกลงเหลือ 0% ต่อปี แล้วนําเงินงวดที่ลูกหนี้จ่ายชําระไปตัดยอดเงินต้นทั้งจํานวน จากนั้นในปีที่ 2 เป็นต้นไป คิดอัตราดอกเบี้ยคงที่ 3% ต่อปี ตลอดอายุสัญญา​ ซึ่งจะช่วยให้ลูกหนี้มีเงินคงเหลือเพียงพอเป็นค่าใช้จ่ายในการดํารงชีพ และยังคงสถานะหนี้ชั้นปกติ ไม่เสียประวัติเครดิต
"ขอเชิญชวนประชาชนที่เป็นลูกหนี้กับธนาคารออมสินที่มีสถานะ NPLs ลงทะเบียนแก้หนี้ ซึ่งรัฐบาลเข้าใจความเดือดร้อนของประชาชนที่เป็นหนี้อย่างดี และนโยบายของธนาคารออมสินที่ออกมานั้น จะทําให้ในอนาคตยังสามารถทําธุรกรรมทางการเงินได้
ดังนั้นขอให้ประชาชนสบายใจและเชื่อมั่นในรัฐบาลว่าจะสามารถช่วยเหลือประชาชนได้ในการแก้ไขปัญหาหนี้สิน ทั้งในระบบ และนอกระบบ เพื่อให้ประชาชนสามารถมีเงินเหลือใช้ นําไปประกอบอาชีพ อื่นๆได้อีกด้วย"รัดเกล้า กล่าว
สําหรับประชาชนที่เป็นหนี้ในระบบกับธนาคารออมสิน ทางธนาคารจะจัดส่ง Notification ผ่าน MyMo / SMS และจดหมายเชิญลูกหนี้เข้าร่วมมาตรการ โดยลงทะเบียนได้ทางเว็บไซต์ www.gsb.or.th และที่แอป MyMo ตั้งแต่วันที่ 20 ธ.ค.66 ถึง 28 ก.พ.67 และทําสัญญาปรับโครงสร้างหนี้ภายในวันที่ 31 มี.ค.67
รัฐบาลไทย-ข่าวทำเนียบรัฐบาล-DAD มอบรางวัลความคิดสร้างสรรค์ ต่อยอดสู่ความยั่งยืน
วันอังคารที่ 19 ธันวาคม 2566
19/12/2566
DAD มอบรางวัลความคิดสร้างสรรค์ ต่อยอดสู่ความยั่งยืน
DAD Asset Development มอบรางวัล KMIM Festival ประจําปี 2566 ณ ห้องประชุม 4-5 อาคารธนพิพัฒน์ เมื่อวันที่ 14 ธันวาคม 2566
เมื่อวันที่ 14 ธันวาคม 2566 ดร.ทวารัฐ สูตะบุตร ประธานกรรมการบริหารทรัพยากรบุคคล ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด หรือ DAD Asset Development พร้อมผู้บริหาร มอบรางวัล KMIM Festival ประจําปี 2566 ณ ห้องประชุม 4-5 อาคารธนพิพัฒน์
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด หรือ DAD Asset Development ผู้บริหารศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ เปิดเผยว่า DAD ได้จัดกิจกรรม KMIM Festival ประจําปี 2566 ภายใต้แนวคิด Knowledge-Based Innovation หรือ การพัฒนานวัตกรรมบนฐานความรู้ เพื่อให้ผู้บริหาร พนักงาน และลูกจ้าง ธพส. ตระหนักและเห็นความสําคัญต่อการจัดการความรู้และนวัตกรรม ทั้งในส่วนของผลิตภัณฑ์และบริการ การปรับปรุงกระบวนการทํางาน และการสร้างสรรค์ธุรกิจใหม่ รวมถึงการต่อยอดความคิดสร้างสรรค์และนวัตกรรมไปสู่การสร้างธุรกิจใหม่ เพื่อขับเคลื่อนธุรกิจให้ก้าวไปสู่ความยั่งยืน
กิจกรรมดังกล่าวมีผู้บริหาร พนักงาน และลูกจ้าง ของ DAD ส่งผลงานเข้าร่วมกว่า 270 ผลงาน ดําเนินการภายใต้กรอบแนวคิดระบบการจัดการความรู้ และระบบนวัตกรรม ครอบคลุม 6 โครงการ ได้แก่ 1. กิจกรรมชุมชนนักปฏิบัติ (Community of Practice) 2. กิจกรรม KM & INNO Newsletter 3. กิจกรรม KM Share & Learn By Guru 4. โครงการ DAD Start-up Idea (ความคิดสร้างสรรค์) – Ideation 5. โครงการ ประกวด Innovation Awards และ 6. โครงการ KMIM Festival โดยมีผลงานที่ได้รับรางวัล จํานวน 39 ผลงาน เช่น KM&IM CENTRE ระบบจัดการฐานความรู้และนวัตกรรม ผลงาน Scan for O&M ผลงาน M O R E Space นวัตกรรมสังคมทํางานที่ตอบโจทย์ไลฟ์สไตล์คนรุ่นใหม่ ธนาคารขยะรีไซเคิลแบบไร้พนักงาน C Street Park และการจัดทําจุดตรวจความปลอดภัย (ตู้แดง) QR Code ออนไลน์ภายในศูนย์ราชการเฉลิมพระเกียรติฯ เป็นต้น สําหรับผลงานที่ได้รับรางวัลในครั้งนี้ DAD จะนําแนวความคิดไปต่อยอดในพัฒนาโครงการ เพื่อที่สามารถนําผลงานไปใช้งานจริงและส่งมอบบริการที่ดีให้แก่ผู้มีส่วนได้ส่วนเสียขององค์กรต่อไป
รัฐบาลไทย-ข่าวทำเนียบรัฐบาล-นายกรัฐมนตรี ให้คำมั่นจะผลักดัน สนับสนุนสมรสเท่าเทียมอย่างเต็มที่ เพื่อส่งเสริมสิทธิและเสรีภาพสำหรับทุกคน
วันอังคารที่ 19 ธันวาคม 2566
19/12/2566
นายกรัฐมนตรี ให้คํามั่นจะผลักดัน สนับสนุนสมรสเท่าเทียมอย่างเต็มที่ เพื่อส่งเสริมสิทธิและเสรีภาพสําหรับทุกคน
นายกรัฐมนตรี ให้คํามั่นจะผลักดัน สนับสนุนสมรสเท่าเทียมอย่างเต็มที่ เพื่อส่งเสริมสิทธิและเสรีภาพสําหรับทุกคน
วันนี้ (19 ธันวาคม 2566) เวลา 09.30 น. ก่อนการประชุมคณะรัฐมนตรี (ครม.) ณ บริเวณโถงกลาง ชั้น 1 ตึกบัญชาการ 1 ทําเนียบรัฐบาล นายอัครนันท์ กัณณ์กิตตินันท์ สมาชิกสภาผู้แทนราษฎร พรรคเพื่อไทย พร้อมด้วยนางสาวชุมาพร แต่งเกลี้ยง และคณะผู้จัดงาน “สานฝันสมรสเท่าเทียม: รวมพลังสู่การเปลี่ยนแปลงในสภา” เข้าพบนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เพื่อแสดงออกเชิงสัญลักษณ์ด้วยการติดเข็มกลัดสีรุ้งและประชาสัมพันธ์งานเสวนา “สานฝันสมรสเท่าเทียม: รวมพลังสู่การเปลี่ยนแปลงในสภา” แสดงวิสัยทัศน์และให้ความเห็นเกี่ยวกับการผลักดันร่างกฎหมายสมรสเท่าเทียมที่กําลังเข้าสู่การพิจารณาของสภาผู้แทนราษฎร นายชัย วัชรงค์ โฆษกประจําสํานักนายกรัฐมนตรี เปิดเผยว่า
นายกรัฐมนตรีได้กล่าวแสดงความขอบคุณ และให้คํามั่นว่ารัฐบาลจะผลักดัน สนับสนุนกฎหมายสมรสเท่าเทียม รวมถึงกฎหมายอื่น ๆ ที่เกี่ยวข้องอย่างเต็มที่ เพื่อส่งเสริมสิทธิและเสรีภาพสําหรับทุกคนในสังคมไทย
สําหรับงานเสวนา “สานฝันสมรสเท่าเทียม: รวมพลังสู่การเปลี่ยนแปลงในสภา” แสดงวิสัยทัศน์และให้ความเห็นเกี่ยวกับการผลักดันร่างกฎหมายสมรสเท่าเทียมที่กําลังเข้าสู่การพิจารณาของสภาผู้แทนราษฎร จะจัดขึ้นในวันที่ 19 ธันวาคม 2566 เวลา 16.00 - 19.00 น. ณ ลานกิจกรรมด้านหน้าหอศิลปวัฒนธรรมแห่งกรุงเทพมหานคร (แยกปทุมวัน)
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลร่วม Huawei ยกระดับ Cloud - AI ในไทย พร้อมเปิดรับนักลงทุนจากต่างประเทศร่วมขับเคลื่อนเศรษฐกิจดิจิทัล ผลักดันไทยสู่การเป็นศูนย์กลางด้าน AI แห่งอาเซียน
วันอังคารที่ 19 ธันวาคม 2566
19/12/2566
โฆษกรัฐบาลเผย รัฐบาลร่วม Huawei ยกระดับ Cloud - AI ในไทย พร้อมเปิดรับนักลงทุนจากต่างประเทศร่วมขับเคลื่อนเศรษฐกิจดิจิทัล ผลักดันไทยสู่การเป็นศูนย์กลางด้าน AI แห่งอาเซียน
โฆษกรัฐบาลเผย รัฐบาลร่วม Huawei ยกระดับ Cloud - AI ในไทย พร้อมเปิดรับนักลงทุนจากต่างประเทศร่วมขับเคลื่อนเศรษฐกิจดิจิทัล ผลักดันไทยสู่การเป็นศูนย์กลางด้าน AI แห่งอาเซียน
วันนี้ (19 ธันวาคม 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า กระทรวงดิจิทัลเพื่อเศรษฐกิจและสังคม ได้ร่วมงาน Huawei Cloud AI Summit Thailand 2023 พร้อมลงนามความร่วมมมือ (MOU) กับ บริษัท หัวเว่ย เทคโนโลยี่ ประเทศไทย ในวันที่ 18 ธ.ค. 2566 เพื่อการพัฒนาด้านดิจิทัล สนับสนุนการสร้าง Ecosystem ด้านคลาวด์ และ AI พร้อมสร้างบุคลากรที่มีความสามารถให้กับประเทศไทย และช่วยผลักดันไทยสู่การเป็นศูนย์กลางด้าน AI ของภูมิภาค ผ่านการเปลี่ยนผ่านสู่ยุคดิจิทัลของประเทศไทย
โดยงานดังกล่าว Huawei ถือเป็นตัวกลางในการเชื่อมโยงความร่วมมือระหว่างภาคเอกชนจีนและรัฐบาลไทย ซึ่งมีการเเลกเปลี่ยนความรู้และความเชี่ยวชาญทางอุตสาหกรรมเเละเทคโนโลยี พร้อมให้ข้อมูลในเชิงลึกเกี่ยวกับอุตสาหกรรมระดับโลก และภูมิภาค ด้วยเทคโนโลยีและโซลูชันที่ทันสมัย เพื่อสร้างพันธมิตรทางธุรกิจร่วมกันเพื่อขยายธุรกิจไปสู่ตลาดโลก เพิ่มการลงทุนขององค์กรจากจีนที่ต้องการเข้าสู่ตลาดไทย รวมทั้ง นําเสนอเเนวทางที่ขับเคลื่อนการใช้งานเทคโนโลยีระบบคลาวด์ และ AI ในประเทศไทย ซึ่งประเทศไทยกําลังอยู่ในช่วงสําคัญของการเปลี่ยนแปลงดิจิทัล โดยมีเเนวทางที่จะสร้าง ecosystem คลาวด์ ตลอดจนโครงสร้างพื้นฐาน AI สําหรับรัฐบาลและองค์กรต่าง ๆ เพื่อเสริมความแข็งแกร่งด้านดิจิทัลของไทยผ่านเทคโนโลยี AI สร้างประโยชน์ต่อผู้ใช้ และส่งเสริมความก้าวหน้าทางดิจิทัลของประเทศ
โฆษกประจําสํานักนายกรัฐมนตรี กล่าวว่า รัฐบาลมีเป้าหมายในการขับเคลื่อนนโยบาย Cloud-First policy ซึ่งเป็นกลไกขับเคลื่อนการเติบโตรูปแบบใหม่ของประเทศ เเละเชื่อว่า คลาวด์ และ AI คืออนาคตของประเทศไทย ซึ่งความร่วมมือระหว่างหน่วยงานภาครัฐกับภาคเอกชนอย่าง Huawei ครั้งนี้ จะครอบคลุมทั้งหมด 4 ด้าน ได้แก่ การสร้างปัญญาประดิษฐ์สําหรับประเทศไทย การร่วมมือผลักดันเศรษฐกิจดิจิทัลในไทย การอบรมบุคลากรไทยให้มีทักษะดิจิทัลที่ดีขึ้น และการเชิญชวนพันธมิตรการค้าของ Huawei ให้เข้ามาร่วมลงทุน เพื่อสร้างฐานเทคโนโลยีให้เกิดการเปลี่ยนแปลงในไทย โดยคาดว่า MOU นี้จะขยายผลไปสู่ความร่วมมือที่เเข็งเเกร่งยิ่งขึ้นในอนาคต
“นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เชื่อมั่นในศักยภาพของไทย โดยเฉพาะด้านเทคโนโลยีและดิจิทัลที่ทันสมัย ซึ่งการผลักดันไทยสู่การเป็นศูนย์กลางด้าน AI ของภูมิภาค จะเป็นอีกส่วนสําคัญเพื่อเปลี่ยนผ่านสู่ยุคดิจิทัลของประเทศ โดยความร่วมมือดังกล่าวแสดงถึงความพร้อมของไทยในการต่อยอดและขับเคลื่อนเศรษฐกิจดิจิทัล บนพื้นฐานของความร่วมมือแบบได้ประโยชน์ร่วมกันทุกฝ่าย รวมทั้งการลงนามนี้ จะช่วยให้ไทยเกิดการพัฒนาทางดิจิทัล ทั้งความร่วมมือด้านปัญญาประดิษฐ์ การวิจัยและนวัตกรรม และการพัฒนาทรัพยากรมนุษย์โดยเฉพาะ SMEs และ Startup นําไปสู่ผลประโยชน์ของคนไทยในอนาคต” นายชัย กล่าว
รัฐบาลไทย-ข่าวทำเนียบรัฐบาล-​PM: Draft Marriage Equality Act expected to be brought to Parliament on Dec 21
วันอังคารที่ 19 ธันวาคม 2566
19/12/2566
​PM: Draft Marriage Equality Act expected to be brought to Parliament on Dec 21
​PM: Draft Marriage Equality Act expected to be brought to Parliament on Dec 21
December 19, 2023, at 1120hrs, at the Command Building I, Government House, following the weekly cabinet meeting, Prime Minister and Minister of Finance Srettha Thavisin disclosed that the cabinet approved the Civil and Commercial Code Amendment Act (No. ...) B.E. .... The amendment was made to accommodate the draft Marriage Equality Act which will soon be submitted to the Parliament.
The draft Marriage Equality Act was opened for public hearing, and was reviewed by concerned agencies, such as, Ministry of Social Development and Human Security and the Court of Justice. Office of Council of State has also scrutinized the bill once again to ensure it is intact. Once taken into force, the bill will allow two individuals to legally marry regardless of their sexual orientation or gender identity, and be entitled to all the rights and privileges connected to the marriage.
The Prime Minister added that the draft Marriage Equality Act is expected to be proposed to the Parliament on December 21, 2023.
รัฐบาลไทย-ข่าวทำเนียบรัฐบาล-​PM to make urgent trip to Narathiwat to monitor flood situation
วันอังคารที่ 26 ธันวาคม 2566
26/12/2566
​PM to make urgent trip to Narathiwat to monitor flood situation
​PM to make urgent trip to Narathiwat to monitor flood situation
December 26, 2023, Prime Minister and Minister of Finance Srettha Thavisin will take an urgent trip to Narathiwat province today, following the weekly cabinet meeting, to monitor the flood situation in the province. Out of great concern for the affected people as the situation has worsened, the Prime Minister will also follow up on the preparedness of relevant agencies on water management, and drainage system, and learn firsthand about local people’s plights in a bid to provide prompt and timely relief.
In his short-noticed visit, the Prime Minister does not want any proper welcoming ceremony which may burden local agencies and officials. He wants them to focus on providing immediate assistance to the affected victims and tackle the ongoing flood situation.
รัฐบาลไทย-ข่าวทำเนียบรัฐบาล-"ชาดา" จัดแถวภาคีเครือข่ายแก้ยาเสพติด ผ่านกลไกชุมชนยั่งยืน เดินหน้านำผู้เสพ เข้าสู่กระบวนการบำบัด ไม่ให้หวนเข้าสู่วงจรนักเสพอีก กำชับแยกปลาแยกน้ำ ระหว่างผู้ค้าผู้เสพ ให้ชัด
วันอังคารที่ 26 ธันวาคม 2566
26/12/2566
"ชาดา" จัดแถวภาคีเครือข่ายแก้ยาเสพติด ผ่านกลไกชุมชนยั่งยืน เดินหน้านําผู้เสพ เข้าสู่กระบวนการบําบัด ไม่ให้หวนเข้าสู่วงจรนักเสพอีก กําชับแยกปลาแยกน้ํา ระหว่างผู้ค้าผู้เสพ ให้ชัด
"ชาดา" รมช.มท. จัดแถวภาคีเครือข่ายแก้ยาเสพติด ผ่านกลไกชุมชนยั่งยืน เดินหน้านําผู้เสพ เข้าสู่กระบวนการบําบัด ไม่ให้หวนเข้าสู่วงจรนักเสพอีก กําชับแยกปลาแยกน้ํา ระหว่างผู้ค้าผู้เสพ ให้ชัด
เมื่อวันที่ 25 ธ.ค. 2566 เวลา 09.00 น. นายชาดา ไทยเศรษฐ์ รัฐมนตรีช่วยว่าการกระทรวงมหาดไทย พร้อมด้วยคณะวิทยากรต้นแบบชุมชนยั่งยืน สํานักงานตํารวจแห่งชาติ และผู้แทนจากส่วนราชการกระทรวงมหาดไทย ผู้แทนจากสํานักงานตํารวจแห่งชาติ กระทรวงสาธารณสุข กรุงเทพมหานครและภาคีเครือข่าย ร่วมประชุมเชิงปฎิบัติการเพื่อจัดทําคู่มือการบูรณาการทีมชุมชนยั่งยืน ชด.ช่วยได้ ชุมชนดีอย่างยั่งยืน S3 "Strong, Safety, and Sustainnable Community” แก้ไขปัญหายาเสพติดอย่างยั่งยืน
ทั้งนี้ นายชาดา กล่าวว่า สถานการณ์ยาเสพติด ณ ปัจจุบัน หนักเข้าขั้นวิกฤต ดังนั้นการแก้ปัญหาที่ทําแล้ว จะเห็นความสําเร็จนั้น คือการบูรณาการ เพราะไม่มีหน่วยงานใด เป็นพระเอก เพียงแค่หน่วยงานเดียวได้ ถ้าจะให้งานสําเร็จ ต้องช่วยกันทํางาน และการจะแก้ปัญหาอย่างยั่งยืน คือการไม่ให้นักเสพ หวนกลับเข้าไปสู่วงจรยาเสพติดอีก ดังนั้น ต้องหาแนวทาง นําไปสู่กระบวนการบําบัดอย่างยั่งยืน แยกน้ํา แยกปลา ระหว่างผู้เสพ และผู้ค้า ให้ชัดเจน
โดยโครงการชุมชนยั่งยืน ริเริ่มตั้งแต่ปี 2564 ปัจจุบัน สามารถแก้ไขปัญหายาเสพติดไปได้มาก ทั้งนี้ การจัดทําคู่มือดังกล่าว ถือว่าเป็นการเริ่มต้นเพื่อวางแผนริเริ่ม แก้ปัญหายาเสพติดอย่างเป็นระบบ ทันโลก ทันสมัย ทันท่วงที และเป็นรูปธรรม เพื่อขจัดปัญหายาเสพติดให้หมดสิ้น จากแผ่นดินไทยอย่างยั่งยืน
รัฐบาลไทย-ข่าวทำเนียบรัฐบาล-​ครม. มีมติอนุมัติแต่งตั้งข้าราชการพลเรือนสามัญ สังกัดสำนักนายกรัฐมนตรี ให้ดำรงตำแหน่งประเภทบริหารระดับสูง
วันอังคารที่ 26 ธันวาคม 2566
26/12/2566
​ครม. มีมติอนุมัติแต่งตั้งข้าราชการพลเรือนสามัญ สังกัดสํานักนายกรัฐมนตรี ให้ดํารงตําแหน่งประเภทบริหารระดับสูง
​ครม. มีมติอนุมัติแต่งตั้งข้าราชการพลเรือนสามัญ สังกัดสํานักนายกรัฐมนตรี ให้ดํารงตําแหน่งประเภทบริหารระดับสูง
นายชัย วัชรงค์ โฆษกประจําสํานักนายกรัฐมนตรี เปิดเผยว่า ที่ประชุม ครม. (26 ธันวาคม 2566) มีมติอนุมัติแต่งตั้งข้าราชการพลเรือนสามัญ สังกัดสํานักนายกรัฐมนตรี ให้ดํารงตําแหน่งประเภทบริหารระดับสูง จํานวน 4 ราย เพื่อทดแทนตําแหน่งที่ว่าง ตามที่สํานักนายกรัฐมนตรีเสนอ ดังนี้
1. นางสุดฤทัย เลิศเกษม รองอธิบดีกรมประชาสัมพันธ์ ดํารงตําแหน่ง อธิบดีกรมประชาสัมพันธ์
2. นางทัศนีย์ ผลชานิโก รองอธิบดีกรมประชาสัมพันธ์ ดํารงตําแหน่ง ผู้ตรวจราชการสํานักนายกรัฐมนตรี สํานักงานปลัดสํานักนายกรัฐมนตรี
3. นางมาลินี ภาวิไล ผู้ช่วยปลัดสํานักนายกรัฐมนตรี สํานักงานปลัดสํานักนายกรัฐมนตรี ดํารงตําแหน่ง ผู้ตรวจราชการสํานักนายกรัฐมนตรี สํานักงานปลัดสํานักนายกรัฐมนตรี
4. นายอุฬาร จิ๋วเจริญ รองเลขาธิการคณะกรรมการคุ้มครองผู้บริโภค สํานักงานคณะกรรมการคุ้มครองผู้บริโภค ดํารงตําแหน่ง ผู้ตรวจราชการสํานักนายกรัฐมนตรี สํานักงานปลัดสํานักนายกรัฐมนตรี
ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป
รัฐบาลไทย-ข่าวทำเนียบรัฐบาล-นายกฯ เตรียมหารือนายกรัฐมนตรีมาเลเซีย สร้างความร่วมมือทั้ง 2 ประเทศ ผลักดันส่งเสริมการท่องเที่ยวไทย-มาเลเชีย
วันอังคารที่ 26 ธันวาคม 2566
26/12/2566
นายกฯ เตรียมหารือนายกรัฐมนตรีมาเลเซีย สร้างความร่วมมือทั้ง 2 ประเทศ ผลักดันส่งเสริมการท่องเที่ยวไทย-มาเลเชีย
นายกฯ เตรียมหารือนายกรัฐมนตรีมาเลเซีย สร้างความร่วมมือทั้ง 2 ประเทศ ผลักดันส่งเสริมการท่องเที่ยวไทย-มาเลเชีย
วันนี้ (26 ธันวาคม 2566) เวลา 12.00 น. ณ บริเวณห้องโถง ชั้น 1 ตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังการประชุมคณะรัฐมนตรีว่า วันนี้ ในเวลา 18:00 น. จะร่วมรับประทานกับ นายอันวาร์ อิบบราฮิม นายกรัฐมนตรีมาเลเซีย เนื่องจากสนิทกัน โดยจะมีการพูดคุยกันในวงเล็กด้านการตั้งคณะกรรมการพูดคุยกัน 4 ด้าน ประกอบด้วยด้านการค้าชายแดนการเกษตรการท่องเที่ยวและความมั่นคง รวมถึงพูดคุยความคืบหน้าการก่อสร้างสะพานข้ามแม่น้ําสุไหงโกลก ซึ่งขณะนี้กําลังรอแบบการก่อสร้างศึกษาด้านสิ่งแวดล้อม หรือ EIA อยู่ นอกจากนี้จะมีการหารือด้านการท่องเที่ยว ภายหลังจากที่มีการปรับการเดินทางเข้าเมือง พบว่า นักท่องเที่ยวมาเลเซียเข้ามาในประเทศไทยเฉลี่ยเสาร์-อาทิตย์จาก 10,000 เป็น 30,000 คน ถือเป็นประโยชน์ต่อประเทศไทย แต่ก็ต้องช่วยดู ทางมาเลเซียด้วยว่าจะมีนักท่องเที่ยวไทยเดินทางเข้าไป เที่ยวประเทศมาเลเซีย หรือไม่ ดังนั้น ทั้งสองประเทศจากมาช่วยกันโปรโมต เพื่อทําให้ภูมิภาคนี้เจริญขึ้นทางตอนเหนือของมาเลเซียและทางตอนใต้ของประเทศไทย รวมถึงจะพูดคุยถึงสถานการณ์ชายแดนภาคใต้ ซึ่งเรื่องนี้ไทยให้ความสําคัญเป็นอย่างมาก ซึ่งมีนายฉัตรชัย บางชวด รองเลขาธิการสภาความมั่นคงแห่งชาติ เป็นประธาน
รัฐบาลไทย-ข่าวทำเนียบรัฐบาล-​ครม.อนุมัติร่างกฎกระทรวงว่าด้วยการแจ้งข้อหาแก่ผู้กระทำความผิดฐานสนับสนุน ช่วยเหลือ หรือสมคบกันกระทำความผิดร้ายแรงเกี่ยวกับยาเสพติด (ฉบับที่ ..) พ.ศ. ....
วันอังคารที่ 26 ธันวาคม 2566
26/12/2566
​ครม.อนุมัติร่างกฎกระทรวงว่าด้วยการแจ้งข้อหาแก่ผู้กระทําความผิดฐานสนับสนุน ช่วยเหลือ หรือสมคบกันกระทําความผิดร้ายแรงเกี่ยวกับยาเสพติด (ฉบับที่ ..) พ.ศ. ....
​ครม.อนุมัติร่างกฎกระทรวงว่าด้วยการแจ้งข้อหาแก่ผู้กระทําความผิดฐานสนับสนุน ช่วยเหลือ หรือสมคบกันกระทําความผิดร้ายแรงเกี่ยวกับยาเสพติด (ฉบับที่ ..) พ.ศ. ....
วันที่ 26 ธันวาคม 2566 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า คณะรัฐมนตรีอนุมัติหลักการร่างกฎกระทรวงว่าด้วยการแจ้งข้อหาแก่ผู้กระทําความผิดฐานสนับสนุน ช่วยเหลือ หรือสมคบกันกระทําความผิดร้ายแรงเกี่ยวกับยาเสพติด (ฉบับที่ ..) พ.ศ. .... ตามที่กระทรวงยุติธรรม (ยธ.) เสนอ และให้ส่งสํานักงานคณะกรรมการกฤษฎีกาตรวจพิจารณา โดยให้รับความเห็นของสํานักงานอัยการสูงสุดไปประกอบการพิจารณาด้วย แล้วดําเนินการต่อไปได้
นายคารม กล่าวว่า สาระสําคัญของการร่างกฎกระทรวง เป็นการแก้ไขเพิ่มเติมกฎกระทรวงว่าด้วยการแจ้งข้อหาแก่ผู้กระทําความผิดฐานสนับสนุน ช่วยเหลือ หรือสมคบกันกระทําความผิดร้ายแรงเกี่ยวกับยาเสพติด พ.ศ. 2565 โดยเพิ่มบทบัญญัติในกรณีหลังจากศาลออกหมายจับแก่ผู้กระทําความผิดฐานสนับสนุน ช่วยเหลือ หรือสมคบกันกระทําความผิดร้ายแรงเกี่ยวกับยาเสพติดโดยกําหนดให้เจ้าพนักงาน ป.ป.ส. ยื่นคําขออนุมัติแจ้งข้อหาแก่ผู้กระทําความผิดดังกล่าวต่อเลขาธิการ ป.ป.ส. และให้นําไปดําเนินการกับพนักงานสอบสวนต่อไป เพื่อให้สอดคล้องกับอํานาจหน้าที่ของเจ้าพนักงาน ป.ป.ส. ซึ่งมีอํานาจจับกุม สอบสวน หรือควบคุมตัวผู้ถูกจับซึ่งได้กระทําความผิดเกี่ยวกับยาเสพติด ซึ่งจะเป็นการเพิ่มประสิทธิภาพในการปฏิบัติงานของเจ้าพนักงาน ป.ป.ส. ดังนี้ จากเดิม การขออนุมัติแจ้งข้อหาในกรณีที่ศาลออกหมายจับแก่ผู้กระทําความผิดตามประมวลกฎหมายยาเสพติดฐานสนับสนุน ช่วยเหลือ หรือสมคบกันกระทําความผิด (มาตรา 125 หรือมาตรา 127 แห่งประมวลกฎหมายยาเสพติด) ให้พนักงานสอบสวนผู้รับผิดชอบรายงานหัวหน้าพนักงานสอบสวนและให้หัวหน้าพนักงานสอบสวนยื่นคําขออนุมัติแจ้งข้อหาแก่ผู้กระทําความผิดดังกล่าวต่อเลขาธิการ ป.ป.ส. หรือผู้ซึ่งเลขาธิการ ป.ป.ส. มอบหมายโดยเร็ว เพิ่มเติมเป็น การขออนุมัติแจ้งข้อหาแก่ผู้กระทําความผิดฐานสนับสนุน ช่วยเหลือ หรือสมคบกันกระทําความผิด (มาตรา 125 หรือมาตรา 127 แห่งประมวลกฎหมายยาเสพติด) หลังจากศาลออกหมายจับแก่ผู้กระทําความผิดดังกล่าวแล้วให้เจ้าพนักงาน ป.ป.ส. สังกัดสํานักงาน ป.ป.ส. ยื่นคําขออนุมัติแจ้งข้อหาต่อเลขาธิการ ป.ป.ส. ก่อน และให้นําไปดําเนินการกับพนักงานสอบสวนต่อไป
รัฐบาลไทย-ข่าวทำเนียบรัฐบาล-"อนุทิน" ติดตามการให้ความช่วยเหลือประชาชนพื้นที่อุทกภัยภาคใต้พร้อมกำชับหน่วยงานในพื้นที่ดำเนินการตามข้อห่วงใยของนายกรัฐมนตรีเร่งดูแลผู้ได้รับผลกระทบ
วันอังคารที่ 26 ธันวาคม 2566
26/12/2566
"อนุทิน" ติดตามการให้ความช่วยเหลือประชาชนพื้นที่อุทกภัยภาคใต้พร้อมกําชับหน่วยงานในพื้นที่ดําเนินการตามข้อห่วงใยของนายกรัฐมนตรีเร่งดูแลผู้ได้รับผลกระทบ
"อนุทิน" ติดตามการให้ความช่วยเหลือประชาชนพื้นที่อุทกภัยภาคใต้พร้อมกําชับหน่วยงานในพื้นที่ดําเนินการตามข้อห่วงใยของนายกรัฐมนตรีเร่งดูแลผู้ได้รับผลกระทบ
น.ส.ไตรศุลี ไตรสรณกุล เลขานุการ รมว.มหาดไทยและโฆษกกระทรวงมหาดไทย กล่าวว่า นายเศรษฐา ทวีสิน นายกรัฐมนตรีและรมว.คลัง มีความห่วงใยพี่น้องประชาชนในภาคใต้ที่ประสบอุทกภัย โดยเฉพาะในพื้นที่จังหวัดนราธิวาสที่ขณะนี้เกิดอุทกภัยในวงกว้าง พร้อมกับมอบหมายกระทรวงมหาดไทยติดตามดูแล และช่วยเหลือประชาชน โดยนายอนุทิน ชาญวีรกูล รองนายกรัฐมนตรีและรมว.มหาดไทย ได้ติดตามการดําเนินตามข้อสั่งการของนายกรัฐมนตรีอย่างใกล้ชิด
ทั้งนี้ กรมป้องกันและบรรเทาสาธารณภัย (ปภ.) ได้รายงานสถานการณ์ ณ เวลา 6.00 น. ของวันนี้ (26 ธ.ค.66) ว่า ผลจากฝนที่ตกหนักต่อเนื่องระหว่างวันที่ 22 - 26 ธ.ค. 66 ทําให้เกิดน้ําท่วมฉับพลันและน้ําป่าไหลหลากใน 5 จังหวัด 24 อําเภอ 384 ตําบล มีประชาชนได้รับผลกระทบ 19,624 ครัวเรือน ดังนี้ 1) จ.สตูล น้ําท่วม 1 อําเภอ 4 ตําบล 14 หมู่บ้าน ครัวเรือนได้รับความเสียหาย 1,222 ครัวเรือน 2) จ.สงขลา 2 อําเภอ 3 ตําบล 11 หมู่บ้าน ครัวเรือนได้รับความเสียหาย 190 ครัวเรือน 3) จ.ยะลา 6 อําเภอ 20 ตําบล 48 หมู่บ้าน ครัวเรือนได้รับความเสียหาย 424 ครัวเรือน 4) จ.ปัตตานี 4 อําเภอ 8 ตําบล 12 หมู่บ้าน ครัวเรือนได้รับความเสียหาย 1,108 ครัวเรือน และ 5) จ.นราธิวาส 11 อําเภอ 57 ตําบล 229 หมู่บ้าน 16,680 ครัวเรือน
น.ส.ไตรศุลี กล่าวว่า รมว.มหาดไทยในฐานะผู้บัญชาการกองป้องกันและบรรเทาสาธารภัยแห่งชาติ ได้กําชับหน่วยงาน ปภ. ในพื้นที่ดําเนินงานตามแผนเผชิญเหตุ ซึ่งได้เตรียมการตั้งแต่ต้นฤดูกาลอย่างเข้มงวด ทั้งการนําเครื่องจักรกลสาธารณภัยเข้าช่วยเหลือเร่งระบายน้ํา เพื่อและบรรเทาความเดือดร้อนแก่ประชาชน พร้อมกับดําเนินการตามข้อห่วงใยของนายกรัฐมนตรีที่มีต่อประชาชนที่ครัวเรือนได้รับความเสียหาย ดูแลผู้ที่กําลังประสบภัยในด้านต่าง ๆ ทั้งการดํารงชีพ การมีศูนย์พักพิงให้ผู้ที่ต้องอพยพ มีถุงยังชีพ เวชภัณฑ์ น้ําดื่มสะอาด และสิ่งจําเป็นพื้นฐาน เป็นต้น และเมื่อสถานการณ์คลี่คลายแล้ว ให้เร่งสํารวจความเสียหายให้ครบถ้วนทุกด้าน โดยเฉพาะบ้านเรือนที่พักอาศัย พื้นที่การเกษตร สิ่งสาธารณประโยชน์เพื่อให้ความช่วยเหลือตามระเบียบและข้อกฎหมายที่เกี่ยวข้อง
ทั้งนี้ ในวันนี้ (26 ธ.ค.66) หลังเสร็จสิ้นการประชุมคณะรัฐมนตรี(ครม.) นายกรัฐมนตรี รัฐมนตรีที่เกี่ยวข้อง พร้อมผู้บริหารกระทรวงมหาดไทยจะเดินทางลงพื้นที่ จ.นราธิวาส ซึ่งขณะนี้เกิดอุทกภัยในวงกว้าง เพื่อติดตามการให้ความช่วยเหลือพร้อมให้กําลังใจประชาชนและเจ้าหน้าที่ผู้ปฏิบัติงานในพื้นที่ต่อไป
รัฐบาลไทย-ข่าวทำเนียบรัฐบาล-ครม.อนุมัติร่างกฎกระทรวงการขออนุญาตและการอนุญาตจำหน่ายซึ่งยาเสพติดให้โทษในประเภท 2 หรือวัตถุออกฤทธิ์ในประเภท 2 พ.ศ. ....
วันอังคารที่ 26 ธันวาคม 2566
26/12/2566
ครม.อนุมัติร่างกฎกระทรวงการขออนุญาตและการอนุญาตจําหน่ายซึ่งยาเสพติดให้โทษในประเภท 2 หรือวัตถุออกฤทธิ์ในประเภท 2 พ.ศ. ....
ครม.อนุมัติร่างกฎกระทรวงการขออนุญาตและการอนุญาตจําหน่ายซึ่งยาเสพติดให้โทษในประเภท 2 หรือวัตถุออกฤทธิ์ในประเภท 2 พ.ศ. ....
วันที่ 26 ธันวาคม 2566 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า คณะรัฐมนตรีมีมติอนุมัติหลักการร่างกฎกระทรวงการขออนุญาตและการอนุญาตจําหน่ายซึ่งยาเสพติดให้โทษในประเภท 2 หรือวัตถุออกฤทธิ์ในประเภท 2 พ.ศ. .... ตามที่กระทรวงสาธารณสุข (สธ.) เสนอ และให้ส่งสํานักงานคณะกรรมการกฤษฎีกาตรวจพิจารณา โดยให้รับความเห็นของสํานักงานอัยการสูงสุดไปประกอบการพิจารณาด้วย แล้วดําเนินการต่อไปได้
นายคารม กล่าวว่า สาระสําคัญของร่างฯ เป็นการกําหนดหลักเกณฑ์ วิธีการ และเงื่อนไขการขออนุญาตและการอนุญาตให้จําหน่ายซึ่งยาเสพติดให้โทษในประเภท 2 เช่น มอร์ฟีน, โคคาอีน, ฝิ่นยา หรือวัตถุออกฤทธิ์ในประเภท 2 เช่น คีตามีน (ยาในกลุ่มยาสลบ), ซูโดอีเฟดรีน (ยาในกลุ่มยาแก้คัดจมูก), ไนตราซีแพม (ยาในกลุ่มยานอนหลับ) เพื่อควบคุมกํากับยาเสพติดให้โทษหรือวัตถุออกฤทธิ์ซึ่งใช้ในทางการแพทย์และอาจก่อให้เกิดการนําไปใช้หรือมีแนวโน้มในการนําไปใช้ในทางที่ผิดสูง โดยได้ปรับปรุงจากกฎกระทรวงปัจจุบัน ได้แก่ ให้ยื่นคําขออนุญาตทางอิเล็กทรอนิกส์เป็นหลัก เพิ่มหน่วยกระจายยาซึ่งเป็นหน่วยงานของรัฐที่ได้รับอนุญาต ใบอนุญาตใช้ได้ถึงวันที่ 31 ธันวาคมของปีที่ 2 นับจากปีที่อนุญาต (เดิมใช้ได้ถึงวันที่ 31 ธันวาคมของปีที่อนุญาต) กําหนดให้การขออนุญาตจําหน่ายเป็นไปตามวัตถุประสงค์ที่กําหนดในกฎกระทรวง อาทิ เพื่อการรักษาหรือป้องกันโรค เพื่อการวิเคราะห์หรือศึกษาวิจัยทางการแพทย์หรือวิทยาศาสตร์ ดังนั้น ผู้ขออนุญาตจําหน่ายซึ่งยาเสพติดให้โทษในประเภท 2 หรือวัตถุออกฤทธิ์ในประเภท 2 ซึ่งมีทั้งหน่วยงานของรัฐ สภากาชาดไทย และภาคเอกชนที่ได้รับอนุญาตให้ประกอบสถานพยาบาลตามกฎหมายว่าด้วยสถานพยาบาล หรือให้ตั้งสถานพยาบาลสัตว์ตามกฎหมายว่าด้วยสถานพยาบาลสัตว์ โดยผู้ขออนุญาตจําหน่ายสามารถจําหน่ายให้แก่ผู้ป่วยหรือสัตว์ป่วยที่มารักษากับโรงพยาบาลหรือสถานพยาบาลนั้น ซึ่งคณะกรรมการควบคุมยาเสพติดเห็นชอบด้วยแล้ว ประกอบกับหน่วยงานที่เกี่ยวข้องเห็นชอบด้วยกับร่างกฎกระทรวงดังกล่าว
รัฐบาลไทย-ข่าวทำเนียบรัฐบาล-หนุนการใช้ “น้ำมันยูโร 5” ภายในประเทศ ลดมลพิษจากไอเสียรถยนต์
วันอังคารที่ 26 ธันวาคม 2566
หนุนการใช้ “น้ํามันยูโร 5” ภายในประเทศ ลดมลพิษจากไอเสียรถยนต์
.....
หนุนการใช้ “น้ํามันยูโร 5” ภายในประเทศ ลดมลพิษจากไอเสียรถยนต์
.
กระทรวงพลังงาน เผยได้ดําเนินการแก้ไขปัญหามลพิษฝุ่นละออง PM2.5 โดยมุ่งปรับปรุงคุณภาพน้ํามันในกลุ่มน้ํามันเบนซิน – แก็ซโซฮอล์ และกลุ่มดีเซล ให้เป็นมาตรฐาน ยูโร 5 ตามแผนปฏิบัติการวาระแห่งชาติ “การแก้ไขปัญหามลพิษด้านฝุ่นละออง” (มติ ครม. 1 ต.ค. 62) และประกาศกรมธุรกิจพลังงาน 3 ฉบับ
.
ขณะนี้ โรงกลั่นทั้ง 6 แห่ง ประกอบด้วย ไทยออยล์, บางจาก, พีทีทีซีจี, บางจากศรีราชา, ไออาร์พีซี, และเอสพีอาร์ซี ได้ปรับปรุงกระบวนการผลิตและพร้อมจําหน่ายน้ํามันคุณภาพมาตรฐานยูโร 5 ตั้งแต่วันที่ 1 ม.ค.67 เป็นต้นไป
.
ข้อเปรียบเทียบ น้ํามันยูโร 4 กับ ยูโร 5 ต่างกันอย่างไร:
• กลุ่มน้ํามันเบนซิน – แก็ซโซฮอล์ :
> ยูโร 4 : กํามะถัน ไม่สูงกว่า 50 ppm
> ยูโร 5 : กํามะถัน ไม่สูงกว่า 10 ppm (10 ส่วนในล้านส่วนโดยน้ําหนัก)
• กลุ่มดีเซล:
> ยูโร 4 : กํามะถัน ไม่สูงกว่า 50 ppm สารโพลีโซคลิก อะมาติก ไฮโดรคาร์บอน  (PAHs) ไม่สูงกว่าร้อยละ 11 โดยน้ําหนัก)
> ยูโร 5 : กํามะถัน ไม่สูงกว่า 10 ppm (10 ส่วนในล้านส่วนโดยน้ําหนัก) สารโพลีโซคลิก อะมาติก ไฮโดรคาร์บอน  (PAH) ไม่สูงกว่าร้อยละ 8 โดยน้ําหนัก
.
ทั้งนี้ น้ํามันยูโร 5 สามารถใช้ได้กับรถยนต์ทั้งรุ่นเก่าและรุ่นใหม่ โดยไม่เกิดปัญหาต่อเครื่องยนต์จากข้อมูลกรมควบคุมมลพิษ พบว่ารถยนต์มาตรฐานยูโร 3 และรถยนต์มาตรฐานยูโร 4 ซึ่งมีสัดส่วนการใช้งานมากที่สุด เมื่อใช้น้ํามันมาตรฐานยูโร 5 ส่งผลให้ฝุ่น PM 2.5 ลดลงถึง 20 – 24%
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​รัฐบาล กดปุ่ม Kick off  จ่ายเงินโครงการสนับสนุนเกษตรกรชาวไร่อ้อยตัดอ้อยสดคุณภาพดี กว่า 7 พันล้านบาท เป็นของขวัญปีใหม่ ยืนยันรัฐบาลมุ่งหมายที่จะแก้ปัญหา PM2.5 อย่างจริงจัง
วันอังคารที่ 26 ธันวาคม 2566
26/12/2566
​รัฐบาล กดปุ่ม Kick off  จ่ายเงินโครงการสนับสนุนเกษตรกรชาวไร่อ้อยตัดอ้อยสดคุณภาพดี กว่า 7 พันล้านบาท เป็นของขวัญปีใหม่ ยืนยันรัฐบาลมุ่งหมายที่จะแก้ปัญหา PM2.5 อย่างจริงจัง
​รัฐบาล กดปุ่ม Kick off  จ่ายเงินโครงการสนับสนุนเกษตรกรชาวไร่อ้อยตัดอ้อยสดคุณภาพดี กว่า 7 พันล้านบาท เป็นของขวัญปีใหม่ ยืนยันรัฐบาลมุ่งหมายที่จะแก้ปัญหา PM2.5 อย่างจริงจัง
วันนี้ (26 ธ.ค. 66) เวลา 12.30 น. ณ บริเวณหน้าตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรีเปิดเผยว่า นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม และคณะผู้บริหาร เข้าพบนายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ เพื่อประชาสัมพันธ์กิจกรรม Kick off โครงการสนับสนุนเกษตรกรชาวไร่อ้อยตัดอ้อยสดคุณภาพดี เพื่อลดฝุ่น PM2.5 ฤดูการผลิตปีที่ผ่านมา โดยมีนายจุลพันธ์ อมรวิวัฒน์ รัฐมนตรีช่วยว่าการกระทรวงการคลัง นายชาดา ไทยเศรษฐ์ รัฐมนตรีช่วยว่าการกระทรวงมหาดไทย และนายไชยา พรหมา รัฐมนตรีช่วยว่าการกระทรวงเกษตรและสหกรณ์ เข้าร่วมด้วย
โอกาสนี้ รองนายกรัฐมนตรี และรัฐมนตรีว่าการกระทรวงอุตสาหกรรม ร่วมกดปุ่ม Kick off และพบปะทักทายเกษตรกรชาวไร่อ้อยผ่านระบบออนไลน์ (Zoom Meeting) โดยรองนายกรัฐมนตรีกล่าวขอบคุณพี่น้องเกษตรกรชาวไร่อ้อยที่ช่วยกันรักษาสิ่งแวดล้อม เพราะขณะนี้ค่าฝุ่น PM2.5 ในประเทศไทยมีค่าสูง ถ้าเกษตรกรชาวไร่อ้อยตัดไร่อ้อยสดก็จะลดภาวะของฝุ่นละอองลงซึ่งจะเป็นผลดีกับทุกภาคส่วน ทั้งนี้รู้สึกยินดีกับเกษตรกรที่ได้รับเงิน การจ่ายเงินในวันนี้ถือเป็นของขวัญปีใหม่ที่รัฐบาลมอบให้กับเกษตรกรชาวไร่อ้อย พร้อมทั้ง ขอให้เกษตรกรชาวไร่อ้อยมีสุขภาพร่างกายแข็งแรง มีความสุขมีกําลังใจที่จะทํางานต่อไปจนประสบความสําเร็จ
นอกจากนั้น รองนายกรัฐมนตรียืนยันรัฐบาลมีจุดมุ่งหมายที่จะแก้ปัญหา PM2.5 เนื่องจากขณะนี้ปัญหา PM2.5 เป็นปัญหารุกรามไปเกือบทั่วประเทศ ส่วนหนึ่งเกิดจากการทําไร่อ้อยในลักษณะเดิม ๆ คือ การเผาอ้อย ซึ่งจะก่อให้เกิดมลพิษทางอากาศ รัฐบาลได้ใช้ประเด็นนี้เป็นเงื่อนไขในการเชิญชวนพี่น้องเกษตรกรเข้ามาร่วมโครงการนี้ อีกทั้งมาตรการการค้า ระเบียบโลกนั้นกําลังเปลี่ยนแปลง การซื้อขายสินค้าหากสินค้าเหล่านั้นมีการกระทบกับสิ่งแวดล้อมก็จะก่อให้เกิดปัญหา โครงการนี้จึงเป็นมาตรการจูงใจให้กับเกษตรกรเข้ามามีส่วนร่วมในการดูแลรักษาสิ่งแวดล้อมและเป็นส่วนที่จะทําให้การค้าขายระหว่างประเทศในระเบียบโลกใหม่สามารถเดินไปได้อย่างต่อเนื่อง
สําหรับโครงการสนับสนุนเกษตรกรตัดอ้อยสดเพื่อลดฝุ่น PM2.5 ในฤดูการผลิตปีที่ผ่านมา ได้รับการอนุมัติจากที่ประชุมคณะรัฐมนตรี เมื่อวันที่ 4 ธ.ค.66 ด้วยกรอบวงเงิน 7,990 ล้านบาท โดยให้เร่งจ่ายเงินให้ทันในเดือน ม.ค.67 ทั้งนี้ โครงการดังกล่าว มีเกษตรกรชาวไร่อ้อยที่เข้าหลักเกณฑ์และมีสิทธิ์ได้รับเงินสนับสนุนทั้งสิ้น 125,139 ราย ปริมาณอ้อยสด 64.53 ล้านตัน วงเงิน 7,744 ล้านบาท กระทรวงอุตสาหกรรมได้เร่งดําเนินการร่วมกับ ธ.ก.ส. โดยสามารถจ่ายเงินสนับสนุนในรอบแรกได้ในวันที่ 26 ธ.ค.66 นี้ โดยมีชาวไร่ที่จะได้รับเงินจํานวน 105,411 ราย ปริมาณอ้อยสด 57.65 ล้านตัน วงเงิน 6,918 ล้านบาท
รัฐบาลไทย-ข่าวทำเนียบรัฐบาล-กสร. มอบของขวัญปีมังกร 67 สร้างสุขเพื่อผู้ใช้แรงงาน ฟรี! อบรม จป. และเงินกู้สร้างสุข ปลดทุกข์หนี้นอกระบบ
วันอังคารที่ 26 ธันวาคม 2566
26/12/2566
กสร. มอบของขวัญปีมังกร 67 สร้างสุขเพื่อผู้ใช้แรงงาน ฟรี! อบรม จป. และเงินกู้สร้างสุข ปลดทุกข์หนี้นอกระบบ
กรมสวัสดิการและคุ้มครองแรงงาน (กสร.) จัดอบรม จป. ฟรี! 10,000 คน และ “โครงการเงินกู้สร้างสุข ปลดทุกข์หนี้นอกระบบ” เพื่อมอบเป็นของขวัญปีใหม่ให้พี่น้องผู้ใช้แรงงานประจําปี 2567
นางโสภา เกียรตินิรชา ผู้ตรวจราชการกระทรวงแรงงาน รักษาราชการแทนอธิบดีกรมสวัสดิการและคุ้มครองแรงงาน (กสร.) เปิดเผยว่า ตามที่ นายพิพัฒน์ รัชกิจประการ รัฐมนตรีว่าการกระทรวงแรงงาน มีความปรารถนาดีไปยังนายจ้าง เจ้าของสถานประกอบกิจการ และพี่น้องผู้ใช้แรงงานที่เป็นกําลังสําคัญในการขับเคลื่อนเศรษฐกิจของประเทศ โดยให้หน่วยงานในสังกัดกระทรวงแรงงาน ร่วมกันส่งมอบของขวัญปีใหม่ ภายใต้แคมเปญ “อุ่นใจผู้ให้ สุขใจผู้รับ” ของขวัญปีใหม่กระทรวงแรงงาน ปี 2567 ซึ่งในส่วนของกรมสวัสดิการและคุ้มครองแรงงาน ได้จัดเตรียมของขวัญพิเศษ จํานวน 2 ชิ้น ประกอบด้วย “การอบรมด้านความปลอดภัย ฟรี 10,000 คน” แก่ จป. ทุกระดับ เพื่อพัฒนาความรู้ให้แก่เจ้าหน้าที่ความปลอดภัยในการทํางาน (จป.) โดยไม่เสียค่าใช้จ่าย และสามารถนําความรู้ที่ได้รับไปปฏิบัติงานเพื่อให้เกิดสภาพการทํางานที่ปลอดภัย ลูกจ้างมีสุขภาพอนามัยและคุณภาพชีวิตที่ดี ในขณะเดียวกันยังจะลดภาระค่าใช้จ่ายของสถานประกอบกิจการในการดําเนินการพัฒนาความรู้ จป. ตามที่กฎหมายกําหนดอีกทางหนึ่งด้วย และ “โครงการเงินกู้สร้างสุข ปลดทุกข์หนี้นอกระบบ” กรมฯ มีการจัดสรรวงเงินจํานวน 50,000,000 บาท (ห้าสิบล้านบาท) จากกองทุนเพื่อผู้ใช้แรงงานเพื่อให้สหกรณ์ออมทรัพย์หรือสหกรณ์เครดิตยูเนี่ยนในสถานประกอบกิจการและรัฐวิสาหกิจ ยื่นคําขอกู้เงินผ่านโครงการดังกล่าว ด้วยอัตราดอกเบี้ยเริ่มต้นที่ร้อยละ 0.5 ต่อปี และฟรีดอกเบี้ย 3 เดือนแรก สําหรับสหกรณ์ที่ไม่เคยใช้บริการจากกองทุนฯ โดยเงินกู้ดังกล่าวสหกรณ์หรือสถานประกอบกิจการสามารถนําไปให้บริการเป็นเงินกู้แก่ผู้ใช้แรงงานที่เป็นสมาชิก เพื่อนําเงินที่ได้ไปปลดหนี้สินหรือลงทุนประกอบอาชีพเสริม สามารถพัฒนารายได้และยกระดับคุณภาพชีวิตให้ดียิ่งขึ้นต่อไป
นางโสภา กล่าวต่อไปว่า ผู้ที่สนใจสามารถติดต่อสอบถามข้อมูลได้ที่ กรมสวัสดิการ
และคุ้มครองแรงงาน สายด่วน 1506 กด 3 หรือ 1546 สํานักงานสวัสดิการและคุ้มครองแรงงานกรุงเทพมหานครพื้นที่ 1 - 10 และสํานักงานสวัสดิการและคุ้มครองแรงงานจังหวัดทุกจังหวัด
รัฐบาลไทย-ข่าวทำเนียบรัฐบาล-“ชลน่าน” สั่งติดตาม-ช่วยเหลือ “น้ำท่วม” ภาคใต้ใกล้ชิด เฝ้าระวัง 28-29 ธ.ค.นี้ เตรียมยา เวชภัณฑ์ ทีมแพทย์พร้อมรับมือ
วันอังคารที่ 26 ธันวาคม 2566
“ชลน่าน” สั่งติดตาม-ช่วยเหลือ “น้ําท่วม” ภาคใต้ใกล้ชิด เฝ้าระวัง 28-29 ธ.ค.นี้ เตรียมยา เวชภัณฑ์ ทีมแพทย์พร้อมรับมือ
รัฐมนตรีว่าการกระทรวงสาธารณสุข ติดตามสถานการณ์ “น้ําท่วม” ภาคใต้อย่างใกล้ชิด เผย แนวโน้มลดลงทั้ง 5 จังหวัด มีผู้เสียชีวิตจากจมน้ําที่ยะลา 1 ราย บาดเจ็บ 1 ราย ส่วนกลางสนับสนุนยาช่วยเหลือแล้ว 4,200 ชุด ย้ําเฝ้าระวังต่อเนื่อง 28-29 ธ.ค.นี้
รัฐมนตรีว่าการกระทรวงสาธารณสุข ติดตามสถานการณ์ “น้ําท่วม” ภาคใต้อย่างใกล้ชิด เผย แนวโน้มลดลงทั้ง 5 จังหวัด มีผู้เสียชีวิตจากจมน้ําที่ยะลา 1 ราย บาดเจ็บ 1 ราย ส่วนกลางสนับสนุนยาช่วยเหลือแล้ว 4,200 ชุด ย้ําเฝ้าระวังต่อเนื่อง 28-29 ธ.ค.นี้ วางแผนรองรับสถานการณ์ เตรียมยา เวชภัณฑ์ และทีมแพทย์พร้อมดูแล หลังน้ําท่วมให้เร่งฟื้นฟู รพ.- สภาพจิตใจประชาชน เฝ้าระวังโรคและภัยสุขภาพ
วันนี้ (26 ธันวาคม 2566) นพ.ชลน่าน ศรีแก้ว รัฐมนตรีว่าการกระทรวงสาธารณสุข กล่าวว่า ได้รับรายงานจากกองสาธารณสุขฉุกเฉินถึงสถานการณ์วาตภัย อุทกภัย และดินโคลนถล่ม พื้นที่ภาคใต้ ตั้งแต่วันที่ 22 - 26 ธันวาคม 2566 พบว่า ยังคงมีสถานการณ์ใน 5 จังหวัด ได้แก่ สงขลา ปัตตานี ยะลา นราธิวาส และสตูล โดยแนวโน้มลดลงทุกจังหวัด มีประชาชนได้รับผลกระทบรวม 18,402 ครัวเรือน เบื้องต้นมีรายงานผู้เสียชีวิต 1 ราย จากการจมน้ําที่ จ.ยะลา และบาดเจ็บอีก 1 ราย ส่วนสถานบริการสาธารณสุขได้รับผลกระทบสะสม 12 แห่ง แบ่งเป็น โรงพยาบาล 2 แห่ง สาธารณสุขอําเภอ 1 แห่ง และโรงพยาบาลส่งเสริมสุขภาพตําบล 9 แห่ง กระจายอยู่ในนราธิวาสและยะลา จังหวัดละ 6 แห่ง ในจํานวนนี้ยังคงปิดให้บริการ 10 แห่ง เบื้องต้นส่วนกลางสนับสนุนยาช่วยเหลือผู้ประสบภัย 8 รายการ จํานวน 4,200 ชุด ทั้งนี้ ได้กําชับให้ทั้ง 5 จังหวัดเฝ้าระวังน้ําล้นตลิ่ง น้ําท่วมขัง ในช่วงวันที่ 28 - 29 ธันวาคมนี้ด้วย
“กระทรวงสาธารณสุข มีการตั้งศูนย์ปฏิบัติการฉุกเฉินด้านการแพทย์และสาธารณสุข ใน 2 จังหวัด คือ ยะลา และนราธิวาส แล้ว ซึ่งเราพร้อมให้ความช่วยเหลือและดูแลประชาชนที่ประสบอุทกภัยในมิติด้านสุขภาพอย่างเต็มที่ โดยเฉพาะผู้ป่วยโรคเรื้อรัง ผู้ป่วยติดบ้านติดเตียง เพื่อให้ได้รับการดูแลรักษาอย่างต่อเนื่อง รวมถึงเฝ้าระวังโรคและภัยสุขภาพที่มากับน้ําท่วมด้วย” นพ.ชลน่านกล่าว
นพ.ชลน่านกล่าวต่อว่า สําหรับมาตรการรับมือในเรื่องนี้ ได้ย้ํากับนายแพทย์สาธารณสุขจังหวัด และผู้บริหารสถานบริการทุกแห่ง ในช่วงก่อนหรือขณะเกิดเหตุอุทกภัย ให้ติดตามสถานการณ์ จัดเตรียมยาและเวชภัณฑ์ เตรียมทีมปฏิบัติการทางการแพทย์ให้บริการระหว่างเกิดสถานการณ์ และจัดทําแผนรองรับสถานการณ์ต่างๆ ไว้ให้พร้อม ส่วนหลังอุทกภัยให้เร่งสํารวจประเมินความเสียหายของสถานพยาบาลที่ได้รับผลกระทบ โดยเฉพาะสถานพยาบาลที่ปิดบริการและเปิดบริการบางส่วน เฝ้าระวังโรคและภัยสุขภาพจากการเกิดน้ําท่วมขัง เช่น โรคอุจจาระร่วง โรคฉี่หนู โรคน้ํากัดเท้า โรคผิวหนังจากเชื้อรา และเฝ้าระวังฟื้นฟูด้านสภาพจิตใจของผู้ได้รับผลกระทบ เช่น อาการของโรคเครียดรุนแรง หรือโรค PTSD ความเครียดและวิตกกังวล ภาวะซึมเศร้า เป็นต้น
********************************************* 26 ธันวาคม 2566
รัฐบาลไทย-ข่าวทำเนียบรัฐบาล-“หมอชลน่าน” มอบของขวัญปีใหม่ให้ผู้ป่วยมะเร็ง เพิ่มสิทธิประโยชน์หลักประกันสุขภาพถ้วนหน้า ผ่าตัดด้วยหุ่นยนต์ -ฝังแร่ และรักษาด้วยรังสีโปรตรอน
วันอังคารที่ 26 ธันวาคม 2566
“หมอชลน่าน” มอบของขวัญปีใหม่ให้ผู้ป่วยมะเร็ง เพิ่มสิทธิประโยชน์หลักประกันสุขภาพถ้วนหน้า ผ่าตัดด้วยหุ่นยนต์ -ฝังแร่ และรักษาด้วยรังสีโปรตรอน
เสริมแรงสู้เพื่อผู้ป่วยมะเร็ง “หมอชลน่าน” มอบสิทธิประโยชน์ภายใต้หลักประกันสุขภาพถ้วนหน้าเป็นของขวัญปีใหม่ ให้คนไทย ภายใต้นโยบาย “มะเร็งครบวงจร” ครอบคลุมการผ่าตัดด้วยหุ่นยนต์ - ฝังแร่ - รักษาด้วยรังสีโปรตรอน
เสริมแรงสู้เพื่อผู้ป่วยมะเร็ง “หมอชลน่าน” มอบสิทธิประโยชน์ภายใต้หลักประกันสุขภาพถ้วนหน้าเป็นของขวัญปีใหม่ ให้คนไทย ภายใต้นโยบาย “มะเร็งครบวงจร” ครอบคลุมการผ่าตัดด้วยหุ่นยนต์ - ฝังแร่ - รักษาด้วยรังสีโปรตรอน พร้อมบริการให้คําปรึกษาทางสุขภาพแก่คนไทยในต่างประเทศทั่วโลกผ่านระบบ Telemedicine
นพ.ชลน่าน ศรีแก้ว รัฐมนตรีว่าการกระทรวงสาธารณสุข ในฐานะประธานคณะกรรมการหลักประกันสุขภาพแห่งชาติ เปิดเผยว่า การประชุมคณะกรรมการหลักประกันสุขภาพแห่งชาติ (บอร์ด สปสช.) เมื่อวันที่ 25 ธันวาคม ที่ผ่านมา มีมติเพิ่มสิทธิประโยชน์ เพื่อเป็นของขวัญปีใหม่ให้ประชาชนเพิ่มเติม นอกเหนือจากการรักษาด้วยรังสีโปรตอน ซึ่งเป็นบริการสาธารณสุขที่ต้องใช้เทคโนโลยีขั้นสูงสุดและมีความแม่นยําสูงมาก ใช้รักษาผู้ป่วยเด็กที่เป็นมะเร็งสมอง ข้อดีคือ รังสีจะทําลายก้อนมะเร็งแต่จะไม่ทําอันตรายกับเนื้อเยื่อปกติที่อยู่รอบก้อนมะเร็ง ซึ่งได้แถลงไปแล้วหลังการประชุม (วานนี้)
นพ.ชลน่านกล่าวต่อว่า สําหรับสิทธิประโยชน์เพิ่มเติม ที่จะมอบเป็นของขวัญปีใหม่แก่ประชาชนในปี 2567 ได้แก่ การรักษามะเร็งด้วยการฝังแร่เฉพาะที่เพื่อรักษาผู้ป่วยที่มีเนื้องอกในตา (Plaque brachytherapy) และการรักษามะเร็งโดยการใช้หุ่นยนต์ในการผ่าตัด (Robotic Surgery) ในโรคมะเร็ง 3 รายการ คือ มะเร็งต่อมลูกหมาก มะเร็งลําไส้ใหญ่และลําไส้ตรง มะเร็งตับ ตับอ่อนและท่อน้ําดี ซึ่งทั้งหมดนี้เดิมไม่สามารถเบิกจ่ายได้จากสิทธิหลักประกันสุขภาพถ้วนหน้า
“สิทธิประโยชน์ที่เพิ่มเติมนี้ เป็นส่วนหนึ่งที่เข้ามาสนับสนุนนโยบายมะเร็งครบวงจรของกระทรวงสาธารณสุข และเป็นการหนุนเสริมให้เห็นภาพที่ชัดเจนของโครงการยกระดับ 30 บาท ของรัฐบาล นอกเหนือจากโครงการบัตรประชาชนใบเดียวรักษาทุกที่ที่จะมีการเปิดตัวนําร่อง 4 จังหวัดในวันที่ 10 มกราคมนี้” นพ.ชลน่านกล่าว
นพ.ชลน่านกล่าวอีกว่า นอกจากสิทธิประโยชน์ที่เกี่ยวข้องกับการรักษามะเร็งใน 3 เรื่องหลักๆ ดังกล่าวแล้ว คณะกรรมการหลักประกันสุขภาพแห่งชาติ ยังเพิ่มบริการให้คําปรึกษาทางสุขภาพแก่คนไทยในต่างประเทศทั่วโลกผ่านระบบ Telemedicine โดยจะเป็นการให้คําแนะนํา คําปรึกษาและคัดกรองอาการป่วยเบื้องต้น โดยแพทย์คนไทย ที่นอกจากจะเป็นการให้การดูแลทุกคนที่เป็นคนไทยแล้ว ยังเป็นการตอกย้ําว่า คนไทยทุกคนสามารถเข้าถึงบริการสุขภาพภายใต้สิทธิประโยชน์ที่รัฐบาลจัดให้ได้อย่างเท่าเทียมและทั่วถึงอย่างแท้จริง
********************************************* 26 ธันวาคม 2566
รัฐบาลไทย-ข่าวทำเนียบรัฐบาล-​ครม. มีมติอนุมัติแต่งตั้งข้าราชการให้ดำรงตำแหน่งประเภทบริหารระดับสูง กระทรวงการอุดมศึกษา วิทยาศาสตร์ วิจัยและนวัตกรรม และกระทรวงเกษตรและสหกรณ์
วันอังคารที่ 26 ธันวาคม 2566
26/12/2566
​ครม. มีมติอนุมัติแต่งตั้งข้าราชการให้ดํารงตําแหน่งประเภทบริหารระดับสูง กระทรวงการอุดมศึกษา วิทยาศาสตร์ วิจัยและนวัตกรรม และกระทรวงเกษตรและสหกรณ์
​ครม. มีมติอนุมัติแต่งตั้งข้าราชการให้ดํารงตําแหน่งประเภทบริหารระดับสูง กระทรวงการอุดมศึกษา วิทยาศาสตร์ วิจัยและนวัตกรรม และกระทรวงเกษตรและสหกรณ์
นางสาวเกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (26 ธันวาคม 2566) มีมติอนุมัติเห็นชอบ และแต่งตั้ง ตามที่ กระทรวงการอุดมศึกษา วิทยาศาสตร์ วิจัยและนวัตกรรม และกระทรวงเกษตรและสหกรณ์ เสนอ ดังนี้
1. กระทรวงการอุดมศึกษา วิทยาศาสตร์ วิจัยและนวัตกรรม
นายรุ่งเรือง กิจผาติ นายแพทย์ (ด้านเวชกรรมป้องกัน) (ตําแหน่งประเภทวิชาการระดับทรงคุณวุฒิ) สํานักงานปลัดกระทรวง กระทรวงสาธารณสุข ให้ดํารงตําแหน่ง อธิบดี (ตําแหน่งประเภทบริหารระดับสูง) กรมวิทยาศาสตร์บริการ กระทรวงการอุดมศึกษา วิทยาศาสตร์ วิจัยและนวัตกรรม ตามที่กรมวิทยาศาสตร์บริการ กระทรวงการอุดมศึกษา วิทยาศาสตร์ วิจัยและนวัตกรรม เสนอ ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป
2. กระทรวงเกษตรและสหกรณ์ จํานวน 3 ราย ดังนี้
1) นายทวีศักดิ์ ธนเดโชพล รองอธิบดี (นักบริหารระดับต้น) กรมชลประทาน แต่งตั้งให้ดํารงตําแหน่งผู้ตรวจราชการกระทรวง (ผู้ตรวจราชการกระทรวงระดับสูง) สํานักงานปลัดกระทรวง
2) นายวุฒิพงศ์ เนียมหอม รองเลขาธิการ (นักบริหารระดับต้น) สํานักงานการปฏิรูปที่ดินเพื่อเกษตรกรรม แต่งตั้งให้ดํารงตําแหน่งผู้ตรวจราชการกระทรวง (ผู้ตรวจราชการ กระทรวงระดับสูง) สํานักงานปลัดกระทรวง
3) นายบัญชา สุขแก้ว รองอธิบดี (นักบริหารระดับต้น) กรมประมง แต่งตั้งให้ดํารงตําแหน่งอธิบดี (นักบริหารระดับสูง) กรมประมง
ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้ง เป็นต้นไป
รัฐบาลไทย-ข่าวทำเนียบรัฐบาล-​ครม.อนุมัติร่างกฎกระทรวงการขออนุญาตและการอนุญาตให้มีไว้ในครอบครองซึ่งยาเสพติดให้โทษในประเภท 2 หรือวัตถุออกฤทธิ์ในประเภท 2 ประเภท 3 หรือประเภท 4 พ.ศ. ....
วันอังคารที่ 26 ธันวาคม 2566
26/12/2566
​ครม.อนุมัติร่างกฎกระทรวงการขออนุญาตและการอนุญาตให้มีไว้ในครอบครองซึ่งยาเสพติดให้โทษในประเภท 2 หรือวัตถุออกฤทธิ์ในประเภท 2 ประเภท 3 หรือประเภท 4 พ.ศ. ....
​ครม.อนุมัติร่างกฎกระทรวงการขออนุญาตและการอนุญาตให้มีไว้ในครอบครองซึ่งยาเสพติดให้โทษในประเภท 2 หรือวัตถุออกฤทธิ์ในประเภท 2 ประเภท 3 หรือประเภท 4 พ.ศ. ....
วันที่ 26 ธันวาคม 2566 นายคารม พรพลกลาง รองโฆษกประจําสํานักนายกรัฐมนตรี เปิดเผยว่า คณะรัฐมนตรีมีมติอนุมัติหลักการร่างกฎกระทรวงการขออนุญาตและการอนุญาตให้มีไว้ในครอบครองซึ่งยาเสพติดให้โทษในประเภท 2 หรือวัตถุออกฤทธิ์ในประเภท 2 ประเภท 3 หรือประเภท 4 พ.ศ. ....ตามที่กระทรวงสาธารณสุข (สธ.) เสนอ และให้ส่งสํานักงานคณะกรรมการกฤษฎีกาตรวจพิจารณา โดยให้รับความเห็นของสํานักงาน ก.พ.ร. และสํานักงานอัยการสูงสุดไปประกอบการพิจารณาด้วย แล้วดําเนินการต่อไปได้ และให้กระทรวงสาธารณสุขรับความเห็นของสํานักงาน ก.พ.ร. และสํานักงานอัยการสูงสุดไปพิจารณาดําเนินการต่อไปด้วย
นายคารม กล่าวว่า สาระสําคัญของร่างฯ เป็นการกําหนดหลักเกณฑ์ วิธีการ และเงื่อนไขการขออนุญาตและการอนุญาตให้จําหน่ายซึ่งยาเสพติดให้โทษในประเภท 2 เช่น มอร์ฟีน โคคาอีน ฝิ่นยา และวัตถุออกฤทธิ์ในประเภท 2 เช่น คีตามีน (ยาในกลุ่มยาสลบ) ซูโดอีเฟดรีน (ยาในกลุ่มยาแก้คัดจมูก) ประเภท 3 เช่น อะโมบาร์บิทาล (ยาในกลุ่มยานอนหลับ) เพนตาโซซีน (ยาในกลุ่มยาแก้ปวด) หรือประเภท 4 เช่น ไดอะซีแพม (ยาในกลุ่มยานอนหลับ) ลอราซีแพม (ยาในกลุ่มยาช่วยคลายกังวล) โดยในในการขออนุญาตให้มีไว้ในครอบครองตามร่างกฎกระทรวงได้กําหนดวัตถุประสงค์การดําเนินการเพื่อผลิตยาเสพติดให้โทษในประเภท 3 (มีลักษณะเป็นตํารับยา) เพื่อการบําบัดรักษาหรือป้องกันโรคให้แก่ผู้ป่วยหรือสัตว์ป่วยในทางการแพทย์ เพื่อการศึกษา วิเคราะห์ หรือวิจัยทางการแพทย์หรือวิทยาศาสตร์เพื่อประโยชน์ทางอุตสาหกรรม เพื่อใช้ประจําในการปฐมพยาบาลหรือกรณ๊เกิดเหตุฉุกเฉินในเรือหรือเครื่องบินที่ใช้ในการขนส่งสาธารณะระหว่างประเทศที่จดทะเบียนในราชอาณาจักร และเพื่อการป้องกันและปราบปรามการกระทําความผิดเกี่ยวกับยาเสพติด ดังนั้น ผู้ขออนุญาตให้มีไว้ในครอบครองซึ่งยาเสพติดให้โทษในประเภท 2 และวัตถุออกฤทธิ์ในประเภท 2 ประเภท 3 หรือประเภท 4 จึงมีทั้งหน่วยงานของรัฐ สภากาชาดไทย สถานพยาบาลและภาคเอกชนที่มีวัตถุประสงค์เกี่ยวกับการตรวจวิเคราะห์ มีโครงการศึกษาวิจัย หรือการอุตสาหกรรม
นายคารม กล่าวต่อไปว่า ร่างกฎกระทรวงในเรื่องนี้ได้ปรับปรุงเนื้อหาจากกฎหมายปัจจุบัน เช่น กําหนดให้ผู้อนุญาตพิจารณาคําขอให้แล้วเสร็จภายใน 45 วัน โดยจะขยายระยะเวลาพิจารณาไม่ได้ (จากเดิมสามารถขยายระยะเวลาได้ไม่เกิน 2 ครั้ง ครั้งละไม่เกิน 30 วัน) กําหนดคุณสมบัติของผู้ขออนุญาต โดยแยกคุณสมบัติออกตามวัตถุประสงค์ของการอนุญาตครอบครองเพื่อให้เกิดความชัดเจนกําหนดให้ใบอนุญาตมีอายุจนถึงวันที่ 31 ธันวาคมของปีที่สองนับจากปีที่ได้รับอนุญาต (จากเดิมกําหนดให้มีอายุถึงวันที่ 31 ธันวาคม ของปีที่ได้รับอนุญาต) เป็นต้น เพื่อให้การขออนุญาตและการอนุญาตเกี่ยวกับการมีไว้ในครอบครองซึ่งยาเสพติดให้โทษในประเภท 2 และวัตถุออกฤทธิ์ในประเภท 2 ประเภท 3 หรือประเภท 4 สามารถดําเนินการได้อย่างมีประสิทธิภาพอันเป็นประโยชน์ในการควบคุมกํากับดูแลและป้องกันการนํายาเสพติดให้โทษและวัตถุออกฤทธิ์ดังกล่าวไปใช้ในทางที่ผิด ซึ่งคณะกรรมการควบคุมยาเสพติดได้เห็นชอบด้วยแล้ว และหน่วยงานที่เกี่ยวข้อง